Lophostethus

se systematisk inndeling

Lophostethus er en slekt av sommerfugler som tilhører familien svermere (Sphingidae).

 Utseende 
Store til meget store (vingespenn opptil 150 millimeter), lysbrune svermere. Forvingen har taggete ytterkant, i midten med et bredt, mørkt tverrbånd som smalner mot bakkanten, noen ganger når det ikke bakkanten og danner en trekantet flekk. På tverrbåndet sitter en eller to små, hvite flekker, den største av disse er mer eller mindre T-formet. Det er også et mørkt felt omtrent midt på ytterkanten. Bakvingen er lysbrun.
De grønne larvene er uvanlige ved at de har mange lange, svarte "pigger" (egentlig kjøttfulle utvekster som "piggen" på bakkroppen) stredt over hele kroppen - dette er ganske sjelden hos svermere.

 Levevis 
Larvene kan leve på mange ulike busker og trær, blant andre i morbærfamilien og kattostfamilien.

 Utbredelse 
Slekten er utbredt i Afrika, L. dumolinii over store deler av kontinentet inkludert Madagaskar, L. negus bare i høylandet i Etiopia.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien svermere, Sphingidae
 Underfamilien Smerinthinae
 Slektsgruppen Smerinthini
 Slekten Lophostethus Butler, 1876
 Lophostethus dumolinii (Angas, 1849)
 Lophostethus negus Jordan, 1926

 Kilder 
 Markku Savela's Lepidoptera and some other life forms: Sjekkliste over artene. Hentet 27.10. 2012.
 African Moths - Lophostehus dumolinii 

 Eksterne lenker 

 Bilder av Lophostethus dumolinii larver
 Bilde av Lophostethus negus

Kategori:Svermere
Kategori:Sommerfugler formelt beskrevet i 1876
Kategori:Dyr formelt beskrevet av Arthur Gardiner Butler